**Харолд 220127**

**Құдай қасымызда**

***«Қап-қараңғы шатқалда жүрсем де мен, Қорықпаймын ешбір қауіп-қатерден, Себебі Өзің менің қасымдасың, Жігер береді сойылың мен таяғың.»***

***(Забур 22:4).***

Мұсылмандардың таңғы дұғаға шақырған дауыстары мені оятып жібергенде дала әлі қараңғы еді. Сол кезде менің әкем: «Киініп ал! Барып көріп келейік!» деді. Мен 11 жаста болған шығармын, бірақ біз қонақүйден шыққан кезде әкемнің қолын мықтап ұстам алғаным есімде. Сөйтіп, Иорданиядағы, Амман қаласының, оянып жатқан көшелері мен базарларын аралағанымызды ешқашан ұмытпаймын. Мен таң қалдым, соған қоса, қатты қорқып кеттім. Бірақ әкем қасымда болған соң, мен өзімді қауіпсіздікте сезіндім.

Киелі кітаптағы 22-ші Забур жырын оқыған күнді еске аламын. Дәуіттің бастан кешіргені, кішкентай баланың бөтен қалада қатты қорқып жүргеніне қарағанда әлдеқайда қорқынышты болды. Дәуіт былай деп жазды: «Қап-қараңғы шатқалда жүрсем де мен, Қорықпаймын ешбір қауіп-қатерден, Себебі Өзің менің қасымдасың, Жігер береді сойылың мен таяғың.» (Забур 22:4).

Әкемнің мені ешқашан да қауіпті бір жерге апармайтынын білдім. Менің қасымда кімнің бар екенін білдім. Осылайша, Дәуітке де, Құдаймен деген жақын қарым қатынасы көмек берді. Дәуіт басқа Забур жырларында: “Ықылас-ниетім әрдайым Иемде, Оң жағымда Ол маған жар боп келеді: Жағдайым шайқалмайды ешбір кезде.» және «Иеміз Өзіне сиынғандардың жанында, Ол шынайы шақырғандардың қасында,», - деп қайталады (Забур 15:8, 144:18).

Бізге бүгінгі күндегі «қап-қараңғы шатқалдан» немесе қазіргі уақыт пен мәңгілік арасындағы соңғы шатқалдан қорқудың қажеті жоқ. Киелі Кітапта: «Құдайға жақындаңдар, сонда Ол да сендерге жақындайды.» деп жазылған (Жақып 4:8). Ізгі Бағушы Иса Өзіне еріп жүргендердің бәрін бағады. (Жохан 10:27).